messages: Tutvu uudislooga ja esita selle kohta üks või kaks lauset kokkuvõtteks. Vasta ainult eesti keeles!
  
  Tekst:
  
  Arengukava arutelu kohal rippus täna riigikogus kirven üks sõna raha täpsemalt öeldes arengukava viimane lõik, mis käsitleb avalik-õiguslike ringhäälingu organisatsioonide eelarve vajaduste kava aastateks 2003 kuni 2005 ehk lihtsamalt öeldes, kui palju Eesti raadiole ja Eesti televisioonile raha antakse. Tänavu said nad riigieelarvest 217 miljonit krooni, järgmiseks aastaks oleks kavandatud juba 412 miljonit krooni. Ringhäälingunõukogu esimees Tiit Sinissaar põhjendas, miks on sellist kahekordset tõusu vaja. Näiteks minimaalne investeerimisvajadus aastatel 95 kuni 2000 olnuks Eesti Televisioonis 125 miljonit krooni. Tegelikult investeeriti 94,1 miljonit sellest 52,4 miljonit pangalaenude ja kapitalirendiga ülejäänu amortisatsiooni eraldistest ja ainult 0,4 protsenti kogu vajadusest. Ehk kolm ja pool miljonit eraldati 96. aastal riikliku investeeringute programmist. Oma suure raskuse muidugi pani veel 99. aasta negatiivne lisaeelarve ja niisugune pidev rahanappus pidevat võlad. Pidev taotlus ja pidev vastuolu tegelike võimaluste ja vajaduste vahel on viinud meid olukorda, kus me ei saa enam rääkida mingisugusest pisikesest suurendamisest vaid suurenemine peab olema hüppeline. Kuigi ametlikult jäi täna riigikogus arutelu pooleli sellepärast, et täiskogu tööaeg sai läbi, siis tegelikult ajas asja umbe ikkagi võimalik raha juurde andmine. Ühest küljest ei ole arengukavas toodud arvud kohustuslikud. Teisalt leitakse, et kui ringhäälingu nõukogu on oma taotluse arengukavas esitanud ja riigikogu selle heaks kiitnud, on Eesti raadiole ja ETV-le loodud põhjendatud ootus. Valitsus on küll ükskord selle otsuse eelnõu juba omalt poolt heaks kiitnud, kuid Reformierakond ja Keskerakond leiavad nüüd, et järgmise aasta riigieelarves ei pruugi loodetud määral raha olla. Seetõttu jõudiski riigikogu juhatuse esimehe töölauale taotlus arengukava heakskiitmise arutelu katkestada. Eesmärk on küsida rahandusministeeriumist järele, mis võiks olla 400 miljoni asemel paslikum number ja siis tulla sellega riigikokku tagasi. Loodetakse, et arengukava õnnestub enne jaanipäeva siiski vastu võtta ja siis juba rahajagamisplaaniga, mis võib ka riigieelarvesse jõuda. Kas sellest aga piisaks arengukavas püstitatud eesmärkide nagu kas või rahvuskultuuri hoidmine ja edendamine täitmiseks, on iseküsimus.
messages: user
messages: Riigikogu arutas Eesti Raadio ja Eesti Televisiooni arengukava.
messages: assistant